jkorsvik/nowiki_second_scrape_merged huggingface dataset:
Lanester

Lanester er en kommune i departementet Morbihan i regionen Bretagne nordvest i Frankrike. Kommunen er den største forstaden til Lorient. Innbyggerne i kommunen kalles for lanestériens.


== Befolkningsutvikling ==
Antall innbyggere i kommunen Lanester


== Referanser ==
Kommunedata fra INSEE


== Eksterne lenker ==
(fr) Offisielt nettsted 
(en) Lanester – kategori av bilder, video eller lyd på Commons 
Kommunedata INSEE
Klugmann

Klugmann, Klugman:

(Norman John) "James" Klugmann (1912 -1977 ), en ledende britisk kommunist og forfatter
Jacob «Jack» Joachim Klugman (* 1922), en prisbelønnet amerikanske skuespiller
Cyriel Verschaeve

Cyriel Verschaeve (født 30. april 1874 i Ardooie i Vest-Flandern i Belgia, død 8. november 1949 i Solbad Hall i Østerrike) var en flamsk-nasjonalistisk prest og forfatter som samarbeidet tett med nasjonalsosialistene under den andre verdenskrig.
Verschaeve ble født inn i en katolsk familie og begynte sin opplæring for å bli ordinert som prest på gutteseminaret i Roeselare i 1886. Han flyttet til Brugge i 1892 hvor han fullføre sine videre studier. Han ble til slutt ordinert som prest i 1897, og deretter fortsatte han sine studier ved Friedrich Schiller universitetet i Jena. I 1911 returnerte han til Belgia igjen for å begynne som sogneprest i Alveringem. Mens han var der han ble involvert i den pasifistiske bevegelsen etter utbruddet av den første verdenskrig.
Verschaeve, som over lengre tid hadde vært sympatisk til det nasjonalsosialistiske Tyskland etter at Adolf Hitler kom til makten i 1933, skrev verket Het Uur van Vlaanderen som ble publisert i 1940. Der satte han ord på sympatiene som fantes blant flamske folk for Tyskland, spesielt på grunn av hans romantiske beundring for den tyske keiserlige kultur. Som et resultat av dette verket ble han utnevnt av nasjonalsosialistene til å ta vare på den flamske kulturen etter den tyske okkupasjonen av Belgia.
Verschaeve ble også involvert i rekruttering til den flamske frivillige leegionen i 1941. Verschaeve var overbevist om at det kommunistiske Sovjetunionen under Josef Stalin var den største trusselen mot freden og kulturen i Europa. I 1944 hadde han et møte med SS-Reichsführer Heinrich Himmler. Verschaeve flyktet til Østerrike i 1945, og selv om han ble dømt til døden in absentia av en belgisk domstol som tok for seg krigsforbrytelser begått under den andre verdenskrig, overlevde han frem til 1949 da han døde av et hjerteinfarkt på prestegården i Solbad Hall.


== Bibliografi ==

Jacob van Artevelde (1911)
Zeesymphonieën (1911)
Ferdinand Verbiest (1912)
De schoonheid van het evangelie (1913)
Passieverhaal (1913)
Philips van Artevelde (1913)
Nocturnen (1916–1924)
Judas (1917)
Het mysterie (1920)
Uren bewondering voor groote kunstwerken (1920–1922)
Maria Magdalena (1928)
De Kruisboom (1929)
Elijah (1936)
Nocturnen (1936)
Rubens, Vlaanderens Spectrum (1938)
Jezus (1939)
Eeuwige gestalten (1944)


== Referanser ==


== Eksterne lenker ==
(en) Cyriel Verschaeve – kategori av bilder, video eller lyd på Commons
Hollywood Brats

Hollywood Brats var et britisk glam/punk-band på tidlig 1970-tallet med norske Casino Steel på keyboard.
Bandet spilte inn sitt debutalbum i 1973, som ble først utgitt i 1975 under tittelen Grown Up Wrong på Mercury Records. Albumet ble utgitt på nytt i 1980 under tittelen The Hollywood Brats på Cherry Red Records. Bandet ble derimot oppløst allerede i 1974, etter kun tre år. Hollywood Brats spilte kun inn en offisiell musikkvideo, Little Ole Wine Drinker Me, som ble utgitt i 1979. Singelen Then He Kissed Me ble utgitt samme år, og sangen har blitt senere utgitt flere ganger på forskjellige samlealbum.
Casino Steel gikk videre til bandet London SS, hvor han var kun i kort tid før han var med og startet The Boys i 1976.


== Medlemmer ==
Andrew Matheson – vokal
Casino Steel – keyboard, akustisk gitar, vokal
Wayne Manor – bass
Eunan Brady – gitar, vokal
Lou Sparks – trommer


== Diskografi ==
1975: Grown Up Wrong (Mercury Records)
1979: Then He Kissed Me (7" & 12" singel, Cherry Red Record)
1980: The Hollywood Brats (1980 re-release av Grown Up Wrong, Cherry Red Records)
1984: Rough Mixes (EP, Fun Club)
1986: Whatever Happened to the Hollywood Brats? (Sonet Brat)


== Eksterne lenker ==
(en) Hollywood Brats på Discogs 
(en) Hollywood Brats på MusicBrainz 
(en) Hollywood Brats på AllMusic 
(en) Little Ole Wine Drinker Me (musikkvideo) på YouTube
Wilhelm Ribhegge

Wilhelm Ribhegge (født 1940 i Werne an der Lippe) er en tysk historiker og sosiolog. Ribhegge har studert historie, engelsk språk, sosiologi og kristen sosialvitenskap ved Westfälische Wilhelms-Universität Münster. Han underviser for tiden i historie ved Universitetet i Münster.


== Eksterne lenker ==
Omtale ved Weimarer Verlagsgesellschaft Ltd
Heinrich August Winkler

Heinrich August Winkler (født 19. desember 1938 i Königsberg) er en tysk historiker. Han studerte historie, filosofi og offentlig rett i Tübingen, Münster og Heidelberg. I 1991 ble han tilsatt som professor i samtidshistorie ved Humboldt-Universität zu Berlin.


== Referanser ==


== Eksterne lenker ==
(en) Heinrich August Winkler – kategori av bilder, video eller lyd på Commons 
(en) Heinrich August Winkler på Internet Movie Database
Zr. Ms. «Evertsen» (F805)

Zr. Ms. «Evertsen» er en fregatt tilhørende den nederlandske Koninklijke Marine. Det er det fjerde skipet i De Zeven Provinciën-klassen, og er optimalisert for anti-luft-krigføring.
Zr. Ms. «Evertsen» er oppkalt etter Johan Evertsen (1600–1666) og Cornelis Evertsen de Oude.
Skipet ble bygget ved Schelde-verftet i Vlissingen i perioden 2001-2005. Zr. Ms. «Evertsen» har et deplasement på 6050 tonn (fullastet), og et mannskap på 174.


== Kilder ==
Stephen Saunders RN, red. (2004). Jane's Fighting Ships 2004-2005 (107 utg.). Jane’s Information Group Limited. s. 495. ISBN 0-7106-2623-1. 


== Eksterne lenker ==
naval-technology.com om «De Zeven Provinciën»
Uwe Oster

Uwe A. Oster (født 1964) er en tysk historiker og redaktør. Oster har studert historie og germanistikk ved Eberhard-Karls-Universität Tübingen. Etter endt studietid ble han redaktør i historiemagasinet Damals, og fra og med 1996 har han vært stedfortredende sjefredaktør i samme magasin. Oster bor i Hechingen i nærheten av Stuttgart.


== Referanser ==
Marieke Wijsman

Anne Marie Louise «Marieke» Wijsman (født 9. mai 1975) er en nederlandsk tidligere skøyteløper som representerte sitt eget hjemland i to OL, og som var den første kvinnelige skøyteløperen som konkurrerte i internasjonale løp på klappskøyter. 
I 1992 dukket Wijsman opp på et nederlandsk nasjonalt mesterskap for første gang da hun deltok under Supersprint-mesterskapet som ble avholdt i Groningen. Under dette mesterskapet endte hun på en syttendeplass. Deretter, i 1994 ble hun nummer åtte under det nederlandske nasjonale junior-mesterskap. Hun var med på sitt første internasjonale løp, en junior/neo-senior landskamp i desember 1995 som gikk i Vikingskipet på Hamar, samme arena som ble brukt under OL på Lillehammer i 1994.
Wijsman kvalifiserte seg også for verdensmesterskapene som ble avholdt i Sør-Korea og Japan. Hennes første internasjonale seier ble vunnet 11. januar 1997 i Milwaukee, der hun vant 1000 meter på skøyter. I februar 2000 vant hun en bronse i det nederlandske sprintmesterskapet i Utrecht og hun kom på attendeplass i samme sesongs Sprint-VM i Seoul. Hun hadde Eddy Verheijen som sin skøyte-trener i 1996-1997 sesongen. Men sent i desember 2006 besluttet Marieke Wijsman å avslutte sin internasjonale karriere som skøyteløper umiddelbart og i stedet konsentrere seg 100 prosent om hennes fremtidige jobb som politikvinne. Hennes siste kjente resultat var en seier under verdensmesterskapet, der hun vant 500 meter i Heerenveen, som ble gjennomført den 11. november 2006.


== Personlige rekorder ==


== Eksterne lenker ==
(en) Marieke Wijsman – kategori av bilder, video eller lyd på Commons 
(en) Marieke Wijsman på Internet Movie Database 
(en) Marieke Wijsman – Olympics.com 
(en) Marieke Wijsman – Olympic.org 
(en) Marieke Wijsman – Olympedia 
(en) Marieke Wijsman – Sports-Reference (OL-resultater – arkivert) 
(en) Marieke Wijsman – Speedskatingbase.eu 
(en) Marieke Wijsman – SpeedSkatingNews.info 
(en) Marieke Wijsman – SpeedSkatingStats.com 
(en) Marieke Wijsman på Jakub Majerski's Speedskating database (Adelskalender distanser og sammenlagt)
Ingrid Mittenzwei

Ingrid Mittenzwei (født 14. mai 1929 i Bochum, død 4. august 2012) var en tysk historiker. Fra 1977 til 1990 var hun medlem av redaksjonskollegiet til Jahrbuchs für Geschichte des Feudalismus. Fra 1980 til hun ble pensjonist på 60-årsdagen i 1989, var hun professor ved Vitenskapsakademiet i DDR.
Mittenzweis hovedverk var «Friedrich II. von Preußen», utgitt første gang i 1980 og for andre gang i 2012. Hun ble tildelt Arbeidets banner i 1982 og DDRs nasjonalpris i 1989.


== Referanser ==
Spytihnev II av Böhmen

Spytihnev II (født 1031, død 28. januar 1061) var hertug av Böhmen fra mars 1055 til sin død. 


== Liv og virke ==


=== Bakgrunn ===
Han var eldste sønn av  Bretislav I av Böhmen og hans hustru Judith av Schweinfurt. Som barn tilbragte han noe tid som gissel ved keiser Henrik IIIs hoff, først fra 1039 til 1040, og en annen omgang fra 1041 for et ukjent tidsrom. 
Etter hjemkomsten ble han lovet herredømme over en del av Mähren omkring Olmütz, og senere borgområdet Saaz. I eller rundt 1054 ble ham gift med Hidda, en datter av wettineren Lausitz-markgreven Dietrich I. 


=== Hertug ===
I 1055 etterfulgte han sin far som hertug av Böhmen. Etter å ha overtatt tronen reiste han til Regensburg for å få keiserlig gjodkjennelse. Hans lojalitet til Det tysk-romerske rike hindret ham (kanskje) ikke i å utvise alle tyskere fra Böhmen. Kanskje - for at han faktisk fordrev tyskerne, er imidlertid ikke helt sikkert, selv om kilden Chronica Boemorum hevderså og til og med sier at beslutningen ble fattet samme dag han kom til makt.
Sikkert er det at både hans mor og abbedissen av St. Georgs-klosteret i Praha, begge av tysk avsttamning, måtte forlate landet. Men på den annen side fordrev han senere de slaviske munkene fra klosteret Sázava og innsatte så en tysk abbed og hans latinske konvent. Selv om fremmedfiendlighet på den tid hadde innflytelse innen maktpolitikken, han det være en overfortolkning at hertugen skulle ha blitt beveget av tyskfiendtlighet. Fordrivelsesaksjonene kan ha hatt mer personlige eller maktpolitiske motiver. 
Pave Viktor II, som ønsket Spytihnevs støtte i striden med keiseren ga hertugen, rett til å kle seg som en biskop i bytte mot en årlig avgift på 100 mark. Han forsøkte å sikre seg kontrollen over Mähren, som hadde gått i arv til hans brødre, noe som førte til at broren Vratislaus av Olomouc måtte flykte til Ungarn i 1058. 
Spytihnev døde i en alder av tredve år. Han ble etterfulgt av Vratislav, som ga Mähren til broren Konrad. Spytihnev sønn Swatobor gikk i kirkens tjeneste og ble Patriark av Aquileia fra august 1084 til 23. februar 1085.


== Referanser ==


== Litteratur ==
Vratislav Vaníček: Vratislav II. (I.). První český král. Vyšehrad 2004, ISBN 80-7021-655-7, s. 21-55
Ann Trason

Ann Trason (født 30. august 1963) er en amerikansk ultraløper fra Kensington, California. Hun har satt 20 verdensrekorder i sin karriere, og er en av de mest meritterte ultraløpere gjennom alle tider.
Trason er nevnt i Cristopher McDougalls bestselgende bok «Born to Run», hvor hun i 1994-utgaven av ultraløpet Leadville Trail 100 duellerer med løpere fra den mexicanske "Tarahumara"-stammen. I nevnte løp satte hun også en løyperekord for kvinner som står den dag i dag, på 18.06.24 .


== Eksterne lenker ==
(en) Offisielt nettsted 
(en) Ann Trason – World Athletics 
(en) Ann Trason – Deutsche Ultramarathon Vereinigung 
(en) Ann Trason – International Trail-Running Association 
(en) Ann Trason – ARRS
Håkon Olsrud

Håkon Grønsveen Olsrud (født 11. april 1985) er en langrennsløper fra Løten. Han har medfødt dysmeli i høyre hånd, og går med én skistav og konkurrerer i klassen LW8. Han representerer Nordbygda/Løten Ski.Olsrud debuterte i verdenscupen i paralangrenn i 2010–2011-sesongen, og har en rekke topp 10-plasseringer å vise til. Beste individuelle plassering er en tredjeplass på 20 km fristil i Surnadal i Norge i 2014/15-sesongen.Per mars 2017 er han rangert som nummer 9 i verden i klassen for stående utøvere.


== Idrettskarriere ==
I Verdenscupen i langrenn for funksjonshemmede 2010/11 fikk han en syvende- og en åttendeplass som beste plasseringer, og han kom på niendeplass totalt. I Para-VM på ski 2011 deltok han på sprinten, der han kom på 21.-plass. I verdenscupen 2011/12 fikk han sjetteplass på 30 km klassisk som beste enkeltresultat, og endte igjen på niendeplass totalt.Han kom på femteplass i verdenscupen 2012/13, med 338 poeng, og det norske laget kom på andreplass i verdenscupstafetten i stafett, åpen klasse i mars 2013. Individuelt fikk han to fjerdeplasser i Cable i USA som beste enkeltplasseringer. Han deltok også i Para-VM på ski 2013 i Sollefteå i Sverige. Der fikk Norge bronse i stafett, åpen klasse. Individuelt kom han på sjetteplass på 20 km fri teknikk.I verdenscupen 2013/14 kom han på niendeplass totalt, med 208 poeng, der russiske Rusjan Minnegulov vant for andre året på rad. I mars 2014 deltok han i Paralympiske vinterleker 2014 i Sotsji, der han kom på 15.-plass på sprinten og 18.-plass på 10 km fri teknikk.Olsrud fikk sin første individuelle pallplassering i verdenscupsammenheng da han kom på tredjeplass 20 km fri teknikk i Surnadal i mars 2015. Han kom på syvendeplass sammenlagt i verdenscupen 2014/15. Han deltok i Para-VM i friidrett 2015 i Cable i USA, og endte der på niendeplass på 20 km fri og på sprinten, samt tiendeplass på 10 km klassisk. Norge kom også på fjerdeplass på stafett, åpen klasse Sesongen etter kom han på åttendeplass i verdenscupen 2015/16.
I Para-VM på ski 2017 kom han på syvendeplass på langdistanse og åttendeplass på mellomdistanse i klassen for stående, og han ble slått ut i semifinalen på sprinten, der han også endte på åttendeplass. I stafett åpen klasse fikk Norge sølv, der Olsrud gikk sammen med Nils Erik Ulset og Eirik Bye.
Olsrud representerte Norge under Paralympiske vinterleker 2018 i Pyeongchang i Sør-Korea. På 20 km fri teknikk fikk han bronse, bak Ihor Reptyukh og Benjamin Daviet.


== Referanser ==


== Eksterne lenker ==
(en) Håkon Olsrud – IPC.infostradasports.com 
(en) Håkon Olsrud – Paralympic.org 
(en) Håkon Olsrud – FIS (langrenn) 
(no) Profil hos Norges skiforbund
(en) Profil hos PyeongChang 2018 Arkivert 12. mars 2018 hos Wayback Machine. (vinter-PL 2018)
(en) Profil hos Finstreau 2017 (Para-VM 2017)
(en) Profil hos Sotsji 2014 (vinter-PL 2014)
Den røde fugl

Den røde fugl eller Zhu Que (kinesisk: 朱雀, pinyin: Zhū Què) er et av de fire hovedsymboler blant de kinesiske stjernekonstellasjoner, som alle fire også gjerne kalles de underfulle dyr. Den kalles også «Sydens røde fugl» (南方朱雀), og står for sør og for sommeren. 
Fuglen forveksles feilaktig av og til med Fugl Føniks eller med Fenghuang. Fenghuang er en legendarisk fuglenes hersker som assosieres med den kinesiske keiserinne likesom dragen assosieres med den kinesiske keisers, mens den røde fugl er en mytologisk åndeskapning knyttet til de kinesiske stjernetegnskonstellasjoner.
I Japan kalles den Suzaku og i Korea Jujak (주작).


== Den røde fugls syv boliger ==
I kinesisk astrologi består hvert av de fire hovedsymbolene videre syv boliger, eller månehus, som i likhet med vestlig tenkning kan ses på som stjernetegn. Til den røde fugl hører: 

Kilden (井, Jǐng)
Jordånden (鬼, Guǐ)
Vieren (柳, Liǔ)
Stjernen (星, Xīng)
Det utkastede nett (張, Zhāng)
Vingen (翼, Yì)
Vognen (軫, Zhěn)


== Referanser ==
Alnaparken

Alnaparken er en park i Groruddalen, tilknyttet Alnaelva i bydel Alna. Parken ligger mellom nedre Furuset og Alfaset på sørsiden av Østre Aker vei og Hovedbanen. Parken er opprustet flere ganger. Under arbeid i elva i 2001 ble det laget en dam, som nå er blitt en levende amfibiedam som hører til parken. Parken har videre egen sandvolleyballbane og Alnaparken Frisbeegolfbane, en konkurransebane med 18 permanente kurver. Det er lagt til rette turstier egnet for gange, sykkel og ridning langs, og på kryss av Alnaelva, med flere tilløp til Brubakkveien mot nord.


== Galleri ==

		
		


== Referanser ==


== Eksterne lenker ==
(en) Alnaparken – kategori av bilder, video eller lyd på Commons
Groruddalen frisbeeklubb

Groruddalen frisbeeklubb er en idrettsklubb med tilbud rettet mot frisbeesporten. Klubben ble etablert som Furuset Frisbee Klubb 1. april 1996, men skiftet navn fra 1. januar 2004. Klubben er mest kjent for sporten frisbeegolf, og hjemmebanen er Alnaparken Frisbeegolfbane, også kalt Yggdrasil som ligger i Alnaparken på nedre Furuset. Banen er en full konkurransebane med 18 permanente kurver, og omtales som krevende.


== Kjente utøvere ==
Svein Atle Hagaseth, bronse i VM, samt en rekke NM-titler


== Referanser ==
Sønner av Norge (2011)

Sønner av Norge er en norsk spillefilm fra 2011. Filmen er regissert av Jens Lien med manus er av Nikolaj Frobenius, basert på hans roman Teori og praksis. Filmen hadde premiere 9. september 2011. Den hadde et samlet besøkstall på norske kinoer på 71 674.


== Handling ==
Filmen handler om en oppvekst på Rykkinn i Bærum, og handlingen starter med at den unge Nikolaj kaster en flaske som treffer skolens rektor under en 17.mai-tale i 1979. Sønner av Norge er en film om opprør, pønkrock, drabantbyhelvete, og konflikten mellom hippier og pønkere. Men mest av alt er det en historie om et uvanlig far-sønn-forhold, og styrken i de båndene vi av og til gjør vårt beste for å rive over. 


== Medvirkende ==
Sven Nordin: Magnus
Åsmund Høeg: Nikolaj
Sonja Richter: Lone
Johnny Rotten: Som seg selv
Trond Nilssen


== Anmeldelser ==
Filmen fikk jevnt over gode anmeldelser, med stort sett terningkast 5 og 4.


== Referanser ==


== Eksterne lenker ==
(en) Sønner av Norge på Internet Movie Database 
(no) Sønner av Norge i Nasjonalbibliotekets filmografi 
(no) Sønner av Norge hos Filmfront 
(sv) Sønner av Norge i Svensk Filmdatabas 
(da) Sønner av Norge i Danmark Nationale Filminstitut 
(fr) Sønner av Norge på Allociné 
(nl) Sønner av Norge på MovieMeter 
(en) Sønner av Norge på AllMovie 
(en) Sønner av Norge på Turner Classic Movies 
(en) Sønner av Norge på Rotten Tomatoes 
Omtale på Filmweb
Ilse van der Meijden

Ilse van der Meijden (født 22. oktober 1988 i Baarn) er en nederlandsk profesjonell vannpolospiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i vannpolo etter å ha slått USA i finalen med 9-8. 
Nederland tok dermed sin første gullmedalje i vannpolo under et OL noensinne, og sin tredje vannpolomedalje gjennom tidene.


== OL-medaljer ==
 2008  Beijing - Gull i landhockey, kvinner -  Nederland


== Eksterne lenker ==
(en) Ilse van der Meijden – Olympics.com 
(en) Ilse van der Meijden – Olympic.org 
(en) Ilse van der Meijden – Olympedia 
(en) Ilse van der Meijden – Sports-Reference (OL-resultater – arkivert)
Yasemin Smit

Yasemin Smit (født 21. november 1984 i Amsterdam) er en nederlandsk profesjonell vannpolospiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i vannpolo etter å ha slått USA i finalen med 9-8. 
Nederland tok dermed sin første gullmedalje i vannpolo under et OL noensinne, og sin tredje vannpolomedalje gjennom tidene.


== OL-medaljer ==
 2008  Beijing - Gull i vannpolo, kvinner -  Nederland


== Eksterne lenker ==
(en) Yasemin Smit – Olympics.com 
(en) Yasemin Smit – Olympic.org 
(en) Yasemin Smit – Olympedia 
(en) Yasemin Smit – Sports-Reference (OL-resultater – arkivert)
Hertugdømmet Brabant

Hertugdømmet Brabant var en historisk region i Nederlandene. Området bestod hovedsakelig av de tre moderne belgiske provinsene Flamsk Brabant, Vallonsk Brabant og Antwerpen, hovedstadsregionen Brussel og det meste av dagens nederlandske provins Noord-Brabant.
Belgias flagg er basert på fargene i Brabants våpen: svart, gul og rød.I romertiden var området del av de romerske provinsene Gallia Belgica og Germania Inferior og bebodd av belgiere, som var både av keltisk og germansk opprinnelse. I slutten av romertiden ble området erobret av germanske Frankere.
Områdets navn ble først benyttet for det karolingiske grevedømmet pagus Bracbatensis,  lokalisert mellom elvene Schelde og Dijle, fra bracha («ny») og bant («region»).
Den utgjorde Nederlandenes hjerte inntil det ble delt under åttiårskrigen. Brabants viktigste byer var Brussel, Antwerpen, Leuven, Breda, 's-Hertogenbosch, Lier og Mechelen.


== Se også ==
Hertug av Brabant
Noord-Brabant – en provins i Nederland
Flamsk Brabant – en provins i Belgia
Vallonsk Brabant – en provins i Belgia


== Referanser ==
Mieke Cabout

Mieke Cabout (født 30. mars 1986 i Gouda) er en nederlandsk profesjonell vannpolospiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i vannpolo etter å ha slått USA i finalen med 9-8. 
Nederland tok dermed sin første gullmedalje i vannpolo under et OL noensinne, og sin tredje vannpolomedalje gjennom tidene.


== OL-medaljer ==
 2008  Beijing - Gull i landhockey, vannpolo -  Nederland


== Eksterne lenker ==
(en) Mieke Cabout – Olympics.com 
(en) Mieke Cabout – Olympic.org 
(en) Mieke Cabout – Olympedia 
(en) Mieke Cabout – Sports-Reference (OL-resultater – arkivert)
Biurakn Hakhverdian

Biurakn Hakhverdian (født 4. oktober 1985 i Leiden) er en nederlandsk profesjonell vannpolospiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i vannpolo etter å ha slått USA i finalen med 9-8. 
Nederland tok dermed sin første gullmedalje i vannpolo under et OL noensinne, og sin tredje vannpolomedalje gjennom tidene.


== OL-medaljer ==
 2008  Beijing - Gull i landhockey, vannpolo -  Nederland


== Eksterne lenker ==
(en) Biurakn Hakhverdian – Olympics.com 
(en) Biurakn Hakhverdian – Olympic.org 
(en) Biurakn Hakhverdian – Olympedia 
(en) Biurakn Hakhverdian – Sports-Reference (OL-resultater – arkivert)
Marieke van den Ham

Marieke van den Ham (født 21. januar 1983 i Wierden) er en nederlandsk profesjonell vannpolospiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i vannpolo etter å ha slått USA i finalen med 9-8. 
Nederland tok dermed sin første gullmedalje i vannpolo under et OL noensinne, og sin tredje vannpolomedalje gjennom tidene.


== OL-medaljer ==
 2008  Beijing - Gull i landhockey, vannpolo -  Nederland


== Eksterne lenker ==
(en) Marieke van den Ham – Olympics.com 
(en) Marieke van den Ham – Olympic.org 
(en) Marieke van den Ham – Olympedia 
(en) Marieke van den Ham – Sports-Reference (OL-resultater – arkivert)
Wolfgang Neugebauer

Wolfgang Neugebauer (født 9. oktober 1944 i Wien) er en østerriksk historiker. Neugebauer var i en årrekke vitenskapelig leder av Dokumentationsarchivs des österreichischen Widerstandes.


== Referanser ==
Daniëlle de Bruijn

Daniëlle de Bruijn (født 13. februar 1978 i Vlaardingen) er en nederlandsk profesjonell vannpolospiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i vannpolo etter å ha slått USA i finalen med 9-8. 
Nederland tok dermed sin første gullmedalje i vannpolo under et OL noensinne, og sin tredje vannpolomedalje gjennom tidene.


== OL-medaljer ==
 2008  Beijing - Gull i landhockey, vannpolo -  Nederland


== Eksterne lenker ==
(en) Daniëlle de Bruijn – Olympics.com 
(en) Daniëlle de Bruijn – Olympic.org 
(en) Daniëlle de Bruijn – Olympedia 
(en) Daniëlle de Bruijn – Sports-Reference (OL-resultater – arkivert)
Provinsen Quillacollo

Provinsen Quillacollo er en provins i departementet Cochabamba i det sentrale Bolivia. Hovedstaden er Quillacollo. Nest største by er Chulla.
Provinsen er delt inn i fem kommuner som videre er inndelt i kantoner. De fem kommunene med administrasjonssentre i parentes er: Quillacollo (Quillacollo), Sipe Sipe (Sipe Sipe), Tiquipaya (Tiquipaya), Vinto (Vinto) og Colcapirhua (Colcapirhua).


== Referanser ==